Zîndanê Bayburtî de Gurbete Ceylan û Leyla Saraç vera tecrîdkerdişê Rayberê Şarê Kurdî Abdullah Ocalanî grevê vêşanîye de yê. Tepişteyan îfade kerd ke ê do pê qerardarî grevê xo dewam bikerê û bale ante binpaykerdişanê heqan ser ke maruzê ci bîyî.
Goreyê vatişê tepişteyan 26ê teşrîna peyêne de tepişteyan Sîbele Kaya, Nurcane Ersoz, Ayfere Başlig û Mulkîye Dogan seba ke deyîrê kurdkî vatî û govendî girewtî îdareyê zîndanî derheqê înan de tehqîqat da destpêkerdene. Îdareyê zîndanî hêverî bi bahaneya ''govend girewtiş û bi ziwanê xerîbî deyîran vatiş'' dima zî bi bahaneya ''slogan û govendan'' tepişteyan rê cezaya têkilîye daye.
